cyanic-selkie/wikianc huggingface dataset:
আবদুল করিম খাঁ
পারিবারিক জীবন
আবদুল করিম খাঁ'র জীবনের সঙ্গে জড়িয়ে আছে তাঁর এক পোষা কুকুর "টিপু মিঞা"'র আশ্চর্য কাহিনী। উস্তাদ যখন তাঁর শিষ্যদের তালিম দিতেন বা নিজে রেওয়াজ করতেন পোষা কুকুরটি অদ্ভুতভাবে মনিবের সুর মেলাত এবং টিপু মিঞার নাম ছড়িয়ে পড়েছিল। এমনকি, পুণে ও মুম্বইয়ের দু'টি অনুষ্ঠানে গলায় মুক্তোর মালা ও মখমলের জামা পরে সে তার মনিবের সঙ্গে অংশ নিয়েছিল।
মৃত্যু
১৯৩৭ খ্রিস্টাব্দের অক্টোবর মাসে মাদ্রাজে এক অনুষ্ঠানের পর কবি দার্শনিক শ্রীঅরবিন্দর আহ্বানে উস্তাদজী পণ্ডিচেরির আশ্রমে সঙ্গীত পরিবেশনের জন্য রওয়ানা হন। তিনি পণ্ডিচেরি যাওয়ার পথে তামিলনাড়ুর  চেঙ্গলপট্টুতে বুকে অসহ্য ব্যথা অনুভব করেন। ১৯৩৭ খ্রিস্টাব্দে র ২৭ শে অক্টোবর  সিঙ্গাপেরুমালকোইল  রেলওয়ে স্টেশনের প্ল্যাটফর্মে শেষ নিঃশ্বাস ত্যাগ করেন। মৃত্যুর পূর্বে কয়েক ঘন্টা ঈশ্বরকে স্মরণে  নমাজ এবং দরবারি কানাড়া তথা রাগ দরবারিতে কলমা পাঠ করেন। তাঁর মৃত্যুতে রবীন্দ্রনাথ বলেছিলেন- আর ফৈয়াজ খানের সংযোজন ছিল -
তথ্যসূত্র
বিষয়শ্রেণী : ভারতীয় মুসলিম
দারা পিরোজশ আন্তিয়া
দারা পিরোজশ আন্তিয়া (১৯১৪ - ১৯৯৯), ছিলেন একজন ভারতীয় ধাতুবিদ্যা প্রকৌশলী, গবেষক, ব্যবসায়িক নির্বাহী এবং  'ইন্ডিয়ান ইনস্টিটিউট অফ মেটালস'-এর প্রতিষ্ঠাতা। আন্তিয়া বুলসারের একটি পার্সি পরিবারে জন্মগ্রহণ করেছিলেন এবং নয় সন্তানের পরিবারে তিনি ছিলেন সপ্তম সন্তান। আন্তিয়া বেনারস হিন্দু বিশ্ববিদ্যালয় থেকে বিজ্ঞানে স্নাতক ডিগ্রি এবং ম্যাসাচুসেটস ইনস্টিটিউট অফ টেকনোলজি থেকে ডক্টরেট ডিগ্রি লাভ করেন। তিনি হার্ভার্ড বিজনেস স্কুলের অ্যাডভান্সড ম্যানেজমেন্ট প্রোগ্রামেরও প্রাক্তনী ছিলেন। ১৯৪৫ খ্রিস্টাব্দ হতে ১৯৫০ খ্রিস্টাব্দ  পর্যন্ত তিনি ভারত সরকারের ধাতু দপ্তরের বিভিন্ন পদে নিয়োজিত ছিলেন। ১৯৪৬ খ্রিস্টাব্দ যখন তিনি কলকাতায় ইন্ডিয়ান অ্যালুমিনিয়াম কোম্পানির প্রধান ধাতুবিদ্যা বিশারদ ছিলেন সে সময়ের তিনি স্বনামধন্য প্রকৌশল পরামর্শদাতা ড.এম এন দস্তুরের সহায়তায় ইন্ডিয়ান ইনস্টিটিউট অফ মেটালস প্রতিষ্ঠা করেন। আন্তিয়া 'জার্নাল অফ অ্যালয় ফেজ ডায়াগ্রাম' এবং 'জার্নাল অফ ফেজ ইকুইলিব্রিয়া'-রও সহ-প্রতিষ্ঠাতা ছিলেন। ১৯৪৫ খ্রিস্টাব্দে তিনি আমেরিকান সোসাইটি ফর মেটাল এর  হেনরি মেরিয়ন হাউ মেডেল লাভ করেন। পরবর্তীতে তিনি ভারতের ইউনিয়ন কার্বাইডের সহকারী ম্যানেজিং ডিরেক্টর হন এবং দেশব্যাপী সংস্থাটির সম্প্রসারণে গুরুত্বপূর্ণ ভূমিকা পালন করেন। এছাড়াও আন্তিয়া একজন  রঞ্জি ট্রফির ক্রিকেটার  এবং  সর্বভারতীয় কারিগরি শিক্ষা পরিষদের সদস্যও ছিলেন।।
আন্তিয়ার স্মৃতিতে ইন্ডিয়ান ইনস্টিটিউট অফ মেটাল'স একটি বার্ষিক বক্তৃতার আয়োজন করে। ২০০৬ খ্রিস্টাব্দের সেই প্রথম বক্তৃতায় ভারতের তৎকালীন রাষ্ট্রপতি এ. পি. জে. আবদুল কালাম উল্লেখ করেন যে, আন্তিয়া ভারতে ধাতুবিদ্যার বিকাশ ও উন্নয়নে অসামান্য অবদান রেখেছেন এবং  বহু কৌশলগতভাবে গুরুত্বপূর্ণ শংকর ধাতুর নকশা ও তার বিকাশের জন্য সচেষ্ঠ ছিলেন।
নীল বিদ্রোহ
নীল বিদ্রোহ ১৮৫৯ সালে সংঘটিত একটি কৃষক বিদ্রোহ যা বাংলার কৃষকরা নীল চাষ করতে অস্বীকার করে নীলকর সাহেবদের বিরুদ্ধে রুখে দাঁড়ালে শুরু হয় এবং একবছরেরও বেশি সময় ধরে চলে। গ্রাম্য সমাজের প্রধানরা (মণ্ডল) এবং বৃহৎ কৃষকরা সবচেয়ে সক্রিয় ভাবে এই বিদ্রোহের নেতৃত্ব দিয়েছিলেন। কিছু ক্ষেত্রে নীলকুঠির ক্ষুব্ধ প্রাক্তন কর্মচারীরা, যারা দেওয়ান বা গোমস্তার কাজ করতেন, নীলকরদের বিরুদ্ধে চাষীদের সংঘবদ্ধ করেছিলেন।
নীলচাষ বিরোধী আন্দোলনের সূচনা হয় এবং দ্রুত সমগ্র বাংলায় এ আন্দোলন ছড়িয়ে পড়ে। বিদ্রোহের পিছনে কাজ করে অর্ধ শতাব্দী ধরে নীল চাষীদের উপরে নির্মম নিপীড়ন ও নীল চাষ আইন প্রণয়ন।
ভারত উপমহাদেশের মাটি নীল চাষের জন্য বিশেষ উপযোগী হওয়ায় ব্রিটিশ নীলকরেরা নীলচাষে বিপুল পুঁজি বিনিয়োগ করে। নদীয়া, যশোর, বগুড়া, রংপুর প্রভৃতি জেলায় নীলচাষ শুরু হয়। উনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। ব্রিটিশ নীলকরেরা অত্যাচার আর নিপীড়নের মাধ্যমে নীলচাষে বাধ্য করলে আন্দোলন গড়ে ওঠে। এরই ধারাবাহিকতায় এক পর্যায়ে বাংলায় নীল চাষ বিলুপ্ত হয়।
প্রথমদিকে নীল চাষ ইস্ট ইন্ডিয়া কোম্পানির একচেটিয়া অধিকারে ছিল। ১৮৩৩ সালের সনদ আইনের ফলে তাদের একচেটিয়া অধিকার লোপ পায় এবং ব্রিটেন থেকে দলে দলে ইংরেজ নীলকররা বাংলায় আগমন করে ইচ্ছামত নীলের চাষ শুরু করে। তখন থেকেই কৃষকদের ওপর অত্যাচার শুরু হয়। ফলে ১৮৫৯ ফেব্রুয়ারি – মার্চ মাসে নীলচাষীরা সঙ্ঘবদ্ধভাবে নীল চাষ করতে অস্বীকৃতি জানায়। প্রথমদিকে এই আন্দোলন অহিংস ছিল, কিন্তু নীলচাষ না করার কারণে চাষীদের ওপর ভয়ানক নির্যাতন, গ্রেপ্তার শুরু হলে এ আন্দোলন সশস্ত্র বিদ্রোহে পরিণত হয়। এই বিদ্রোহ বাংলার প্রধান ধর্মীয় গোষ্ঠীদেরও সমর্থন লাভ করে, বিশেষত চাঁদপুরের হাজি মোল্লা, যিনি ঘোষণা দেন নীলচাষ থেকে ভিক্ষা উত্তম।
নীল বিদ্রোহ দমন করার জন্য ইংরেজ সরকার ১৮৬০ সালে 'নীল কমিশন' গঠন করে। এই কমিশন সরেজমিনে তদন্ত করে চাষিদের অভিযোগ যথার্থ বলে অভিমত দেয়। ফলে সরকার নীলচাষের ওপর একটি আইন পাস করেন। এতে ১৮৬২/১৮৬০ সালে নীল বিদ্রোহের অবসান হয়। ১৯০০ সালের মাঝে নিশ্চিন্তপুরের নীলকুঠি উঠে যাওয়ার মাধ্যমে বাংলায় সম্পূর্ণভাবে নীলচাষের অবসান ঘটে।
প্রাচীন ও আধুনিক নীলচাষ
প্রাচীন কাল থেকেই বাংলায় নীল চাষ প্রচলিত ছিল। ভারতীয় ভেষজ বিজ্ঞানের নানা গ্রন্থে, প্রাচীন প্রতিমূর্তির বর্ণে, অঙ্কিত পট ও চিত্রে তার প্রমাণ পাওয়া যায়। ইংরেজিতে নীল indigo নামে আর গ্রিক ও রোমান ভাষায় indicum নামে পরিচিত। উভয় শব্দই india শব্দের সমার্থবোধক। আবার প্রাচীন দ্রাবিড় গোষ্ঠীর মাঝে নীলের ব্যবহার প্রচলিত ছিল। তারা সিন্ধু নদের (the indus) তীরে বাস করত। এজন্য ধারণা করা হয় এদেশেই নীল চাষের উৎপত্তি।
লুই বোনার্ড নামের একজন ফরাসি বণিকের মাধ্যমে এদেশে আধুনিক পদ্ধতিতে নীলচাষ ও এর ব্যবহার প্রচলন ঘটে। তিনি ১৭৭৭ সালে আমেরিকা থেকে প্রথম নীলবীজ ও আধুনিক চাষের পদ্ধতি এদেশে নিয়ে আসেন। একই বছরে হুগলী নদীর তীরবর্তী গোন্দালপাড়া ও তালডাঙ্গা গ্রামে তিনি সর্বপ্রথম নীলকুঠি স্থাপন করেন। এর কয়েক বছর পরে মালদহে, ১৮১৪ সালে বাকিপুরে, এবং তারপরে যশোরের নহাটা ও কালনাতে নীলকুঠি ও কারখানা স্থাপন করেন। ১৮২০ সালে কালনা থেকে প্রায় দেড় হাজার মণ পরিশোধিত নীল রপ্তানি করে বন্ড উপমহাদেশ ও ব্রিটেনে চাঞ্চল্য সৃষ্টি করেন। ১৮২০ সালে তার মৃত্যু হয়।
বাংলায় নীলচাষের প্রসার
লুই বোনার্ড এক বছর পর ক্যারল ব্লুম নামের একজন ইংরেজ কুষ্টিয়ায় একটি নীলকুঠি স্থাপন করেন। তিনি ইস্ট ইন্ডিয়া কোম্পানিকে নীলচাষে বিপুল মুনাফার কথা অবহিত করে দ্রুত নীলের কারবার শুরু করার আহ্বান জানান ও ১৭৭৮ সালে গভর্নর জেনারেলের কাছে এই বিষয়ে সপারিষদ একটি স্মারকপত্র দাখিল করেন। অষ্টাদশ শতাব্দীর শেষ দিকে এবং ঊনবিংশ শতাব্দীর প্রথম দিকে ইংল্যান্ডে শিল্পবিপ্লবের ফলে বস্ত্রশিল্পের অভূতপূর্ব উন্নতি সাধিত হয় এবং কাপড় রং করার জন্য নীলের চাহিদা শতগুনে বেড়ে যায়। ফলে ওই সময়ে নীল চাষের ব্যবসা অত্যন্ত লাভজনক হয়ে ওঠে।
নীল চাষের প্রসার দেখে বাংলার শীর্ষস্থানীয় মুৎসুদ্দি, নব প্রতিষ্ঠিত জমিদার গোষ্ঠী ও উদীয়মান শহুরে শ্রেণী নীলকরদের সুযোগ-সুবিধা ও নীলচাষের প্রসারের জন্য আন্দোলন শুরু করে। তাদের মূল উদ্দেশ্য ছিল ইংরেজ সরকারের সুনজরে থাকা। এদের মাঝে প্রিন্স দ্বারকানাথ ঠাকুর, প্রসন্নকুমার ঠাকুর, রাজা রামমোহন রায় অন্যতম। তারা ১৮২৯ সালের ১৫ই ডিসেম্বর কলকাতার টাউন হলে এক সভা করেন এবং নীল চাষ প্রসারের দাবি জানিয়ে ব্রিটিশ পার্লামেন্টের কাছে সুপারিশ পাঠান। পার্লামেন্ট তাদের আহ্বানে সাড়া দিয়ে ওয়েস্ট ইন্ডিজ থেকে দাস মালিক ও দাস পরিচালনাকারীদের বাংলায় এনে নীলচাষের তদারকিতে নিয়োজিত করে। এছাড়া ব্যাপক নীল চাষের কারণে বিহার ও উড়িষ্যা পর্যন্ত রাজ্য বিস্তার প্রয়োজন হয়ে পড়ে। এই উদ্দেশ্যে ইংরেজরা আগ্রা ও অযোধ্যা দখল করে।
বাংলাদেশের ২০ লক্ষ ৪০ হাজার বিঘা জমিতে ১২ লক্ষ ৮০ হাজার মণ নীল উৎপন্ন হত। বাংলায় ১১৬টি কোম্পানি দ্বারা প্রতিষ্ঠিত ৬২৮টি সদর কুঠির অধীনে সর্বমোট ৭৪৫২টি নীলকুঠি ছিল (ব্যক্তিগত ও দেশীয় জমিদার-মহাজনদের কুঠি বাদে)। নীলচাষে কর্মরত ছিল ১ কোটি ১২ লক্ষ ৩৬ হাজার কৃষক এবং নীলকুঠিগুলোতে নিযুক্ত কর্মচারীর সংখ্যা ছিল ২ লক্ষ ১৮ হাজার ৪৮২ জন। ইংরেজ, ফরাসি, ডাচ ও ইস্ট ইন্ডিয়া কোম্পানির মূলধনের শতকরা ৭৩ ভাগ নীলের কারবারে লগ্নিকৃত ছিল। সে সময় আন্তর্জাতিক বাণিজ্যের ক্ষেত্রে অন্য কোন পণ্য নীলের মত এত ব্যাপক প্রভাব বিস্তার করে নি।
নীল কুঠি ও কারবার পরিচালনা
thumb|বাংলাদেশের মেহেরপুরে অবস্থিত ভাটপাড়া নীলকুঠির ভগ্নাবশেষ তৎকালীন সময়ে কোম্পানি একাধিক কুঠি স্থাপন করে ব্যবসা চালাত। তার মাঝে একটি কুঠিতে সমগ্র কারবার পরিচালনা করার জন্য একটি পরিচালনা পর্ষদ থাকত, যেটি সদর কুঠি বা কনসার্ন নামে পরিচিত ছিল। সদর কুঠিতে পরিচালনা পর্ষদ প্রতি কুঠিতে একজন ব্যবস্থাপক বা অধ্যক্ষ নিয়োগ করত। তাকে বড় সাহেব এবং তার সহকারিকে ছোট সাহেব বলে সম্ভোধন করা হত। এই পদ দুইটি সবসময় ইংরেজ শ্বেতাঙ্গদের জন্য নির্দিষ্ট ছিল। বাকি পদগুলোতে দেশীয়রা চাকরি করতো। ছোট সাহেবের পর যার সর্বোচ্চ পদমর্যাদা ছিল, তাকে বলা হত দেওয়ান বা নায়েব। অনেক ক্ষেত্রে এই পদটিও একজন ইংরেজ বা শ্বেতাঙ্গ ব্যক্তি দখল করত। দেওয়ানের আবার একাধিক সহযোগী থাকত। এসব সহযোগী প্রজা ও অন্যান্য নিম্নপদস্থ কর্মচারীর সাথে সাহেবদের যোগাযোগ রক্ষা করত। তাদের প্রধান কাজ ছিল হিসাবপত্রের নানা কাজ করা। দেশীয় কর্মচারীদের মাঝে এরাই সর্বাপেক্ষা লাভবান হত। কারণ হিসাবে গরমিল, সই জালকরণ, ঘুষ গ্রহণ ও সুদের কারবারি করে এরা প্রজাদের কাছ থেকে প্রভূত অর্থোপার্জন করত।
এরপর ছিল পর্যায়ক্রমে গোমস্তা, মুৎসুদ্দি, মেঠো আমিন, সদর আমিন, সরকার, তহসিলদার, মাহুত, সহিস, বরকন্দাজ, ওজনদার, পেয়াদা, জমাদার, তাগিদগীর, চৌকিদার, মালি প্রভৃতি অসংখ্য নিম্নপদের কর্মচারী। এমনকি যারা পানি, জ্বালানি, দুধ, দৈ, মুরগি, মাংস, ডিম সরবরাহ করত বা সাহেবের ছাগল-ভেড়া চরাত, তারাও ছিল তকমাধারী। বেতনের ক্ষেত্রে, দেশি দেওয়ানের বেতন ছিল মাসে ৪৫ থেকে ৫০ টাকা। ১৭ টাকা পেত গোমস্তা। আমিনের কাজ ছিল জমির সীমানা বের করা ও মাপজোক করা। সে বেতন পেত ১৪ টাকা। সরকার ও তহসিলদারের বেতন ছিল ১১ টাকা। মাহুত ও সহিস পেত ৭ টাকা। বাকি কর্মচারীরা কোন বেতন পেত না, তবু তারা চাকরি করত এবং এলাকায় নিম্ন আয়ের লোকদের মাঝে তারাই ছিল অবস্থাসম্পন্ন। কারণ তারা সাধারণ মানুষকে ভীষণভাবে শোষণ করত। নীল পরিমাপের জন্য ওজনদার এবং রায়তদের কাজে তাগিদ দেবার জন্য তাগিদগীর ছিল। তাগিদগীর যথাসময়ে নীলবীজ ও দাদন গ্রহণের জন্য কৃষক প্রজাদের সংবাদ পৌঁছে দিত এবং বৃষ্টির পর কোন জমিতে নীল বুনতে হবে, তা জমিতে 'দাগ' মেরে নির্দিষ্ট করে দিত। পেয়াদা পুলিশের কাজ করত। কাউকে ধরে আনা এবং শাস্তি প্রদান করা তার কাজ ছিল। সম্ভবত গোমস্তার পর পেয়াদাই সবচেয়ে জুলুমবাজ কর্মচারী ছিল। কুলি ও মজুরদের কাজ দেখাশোনা করত জমাদার। সহরত ও ইস্তেহার ইত্যাদি জারি করত চৌকিদার। বরকন্দাজ ছিল কুঠির লাঠিয়াল বাহিনীর প্রধান। এরা সবাই সাধারণ মানুষের কাছে ভীষণভাবে ঘৃণ্য ছিল। এসব কর্মচারীর অধিকাংশই মুসলিম সমাজ থেকে আগত ছিল, যদিও তুলনামূলক উচ্চ পদগুলো ছিল হিন্দুদের দখলে।
নীলচাষের প্রাথমিক অসুবিধা ও প্রতিকার
লর্ড কর্নওয়ালিস চিরস্থায়ী বন্দোবস্তের মাধ্যমে বহু হিন্দু সরকারি কর্মচারীকে এদেশের জমির মালিক করে দেন। এরা নিজ জমিদারি সীমার মাঝে ছোটখাটো রাজা-বাদশার মত ক্ষমতা ভোগ করত। এরা জমি তো বটেই, প্রজার জানমাল, এমনকি তাদের ইজ্জত-সম্ভ্রমের মালিকও ছিল। ইংরেজরা এদেশে এসে এই ভূস্বামী শ্রেণীটিকে তাদের সামনে সবচেয়ে বড় বাধা হিসাবে দেখতে পেল। কারণ, তারা যদি জমি কিনেও নিত, তবুও প্রজারা ওই ভূস্বামীদের অধীনে থাকত। ফলে জমিদারের অধীন প্রজাকে দিয়ে নীলকররা ইচ্ছেমত কাজ করিয়ে নিতে পারত না।
এই সমস্যা সমাধানের জন্য ব্রিটিশ রাজপ্রতিনিধিগণ প্রভাব বিস্তার করে ১৮১৯ সালে অষ্টম আইন (Eight regulation of 1819) বলবৎ করেন। এই আইনে জমিদার নিজের ভূমির ভেতর 'পত্তনি তালুক' দেবার সুযোগ পায় এবং কিছু দিনের মাঝেই জমিদাররা অধিক মুনাফার আশায়, আবার কোথাও অত্যাচার বা জুলুমের ভয়ে নীলকরদের কাছে বড় বড় পত্তনি দিতে শুরু করে। কিন্তু তবুও ইংরেজদের সমস্যার সম্পূর্ণ সমাধান হয় নি। কারণ পত্তনি ব্যবস্থায় জমিদারকে উচ্চহারে সেলামি ও খাজনা দিতে হত, বিনিময়ে পাঁচ বছরের জন্য জমিস্বত্ব এবং দৈনিক মজুরির বিনিময়ে প্রজার সেবা পাওয়া যেত, যা ছিল অত্যন্ত খরচসাধ্য। তাই খরচ কমাতে নীলকরদের বাঁকুড়া, বীরভূম, সিংভূম, ধানভূম, মানভূম প্রভৃতি দূরবর্তী এলাকা থেকে শ্রমিক এনে কাজ করাতে হত। তাই এই সমস্যা থেকে মুক্তি পেতে কুঠিয়ালরা জমিদারি হস্তগত করার চেষ্টা করতে থাকে। তাদের সর্বতোভাবে সাহায্য করেন মুৎসুদ্দি ও চাকুরেগণ। এদের মাঝে প্রসন্নকুমার ঘোষণা করেন,
"আলস্য, অনভিজ্ঞতা ও ঋণের জন্য দেশীয় জমিদারগন জমি পত্তনি দিতে উদগ্রীব হন, কারণ ইহাতে তাহারা জমিদারি চালাইবার ভার হইতে নিষ্কৃতি লাভ করেন এবং জমি পত্তনিদানের মত একটি নিশ্চিত আয়ের সাহায্যে রাজধানী কিংবা কোন একটা বড় শহরে বাস করিতে পারেন। এবং ইহাই রায়তদের জন্যে কল্যাণকর।"
বিদ্রোহের কারণসমূহ
১৭৭৭ সালে বাংলায় প্রথম নীল চাষ শুরু হয় এবং লুইস বোনার্ডকে প্রথম নীলকর মনে করা হয়। উনিশ শতকের প্রথম ভাগে ইংল্যান্ডে শিল্প বিপ্লবের ফলে সেখানকার বস্ত্র-শিল্পে নীলের চাহিদা ব্যাপকভাবে বেড়ে গিয়েছি। বাংলায় ব্রিটিশ ক্ষমটা সম্প্রসারণের সাথে সাথে নীল চাষের এলাকা বর্ধমান, বাঁকুড়া, বীরভূম, মুর্শিদাবাদ এলাকায় বিস্তৃত করে। নীলকররা কৃষকদের উৎকৃষ্ট জমিতে নীল বুনতে বাধ্য করত। নীল ছাড়া অন্য কোনো শস্য উৎপাদন করতে দিত না। দাদনের টাকা নেওয়ার সময় শর্তসাপেক্ষে চুক্তিপত্রে টিপ সই দিতে হতো আর চুক্তি অনুযায়ী কাজ না করলে চাষির ওপর চালানো হতো অকথ্য অত্যাচার। ১৮৩০ খ্রিষ্টাব্দে সরকার পঞ্চম আইন জারি করেছিল যাতে নীলকররা আরও শক্তিশালী ও আরও বেপরোয়া হয়ে ওঠে। নীল চাষ করতে না চাইলে কৃষকদের ওপর বিভিন্নভাবে নির্যাতন চালানো হতো। যেসব কৃষক অত্যাচারের ভয়ে বাড়ি ছেড়ে পালিয়ে যেতেন, তাদের ভিটেমাটিতে নীল চাষ করা হত। কারও কারও গৃহ-বাড়ি আগুনে পুড়িয়ে দেওয়া হত। প্রতিটি নীলকুঠিতে ছিল কয়েদখানা। অত্যাচারের মাত্রা বেড়ে যাওয়ায় নীল চাষের বিরুদ্ধে চাষীরা ঐক্যবদ্ধ হতে শুরু করে এবং চারদিকে বিদ্রোহের সুত্রপাত ঘটে। মধ্যবিত্ত সমাজ কৃষকদের আকুন্ঠ সমর্থন দিয়েছিল। হরিশ্চন্দ্র মুখোপাধ্যায়, তার সংবাদপত্র দি হিন্দু প্যাট্রিয়ট-এ গরিব কৃষকদের দুর্দশার কথা তুলে ধরেন। এরপর, দীনবন্ধু মিত্র নিবন্ধ পাঠ করেন এবং নীল দর্পণ নাটকের মাধ্যমে পুঙ্খানুপুঙ্খভাবে তুলে ধরেন। নাটকটি ব্যাপক বিতর্কের সৃষ্টি করে।
বিদ্রোহ
তৎকালীন নদীয়া জেলার কৃষ্ণনগরের নিকটবর্তী চৌগাছা গ্রামে সর্বপ্রথম বিদ্রোহ দেখা দেয় বিষ্ণুচরণ বিশ্বাস ও দিগম্বর বিশ্বাসে র নেতৃত্বে। বিদ্রোহ দ্রুত বর্ধমান, বাঁকুড়া, বীরভূম মুর্শিদাবাদ পাবনা ও খুলনায় ছড়িয়ে পড়ে। কিছু নীলকরের বিচার করা হয় এবং ফাঁসি দেয়া হয়। কৃষকরা বহু নীলকুঠি ভেঙে মাটির সঙ্গে মিশিয়ে দেয়। নীলকরদের মাল বহনের যোগাযোগের রাস্তা বন্ধ হয়ে যায়। সশস্ত্র কৃষকরা সরকারি অফিস, থানা, স্থানীয় ম্যাজিস্ট্রেটের কাছারি প্রভৃতির ওপর আক্রমণ চালায়। এই বিদ্রোহে হিন্দু-মুসলমান কৃষকরা ধর্মবর্ণ নির্বিশেষে ঐক্যবদ্ধভাবে যোগ দিয়েছিল। নীল বিদ্রোহ কঠোরভাবে দমন করা হয়। ব্রিটিশ সরকারের ও কিছু জমিদারের সমর্থন নিয়ে পুলিশ এবং সামরিক বাহিনীর দিয়ে কিছু কৃষকের উপর অত্যাচার করা হয়। যদিও এই বিদ্রোহ ব্যাপক জনপ্রিয়তা পায়, যাতে প্রায় সমগ্র বাংলায় ছড়িয়ে পড়ে। নদীয়ার দিগম্বর ও বিষ্ণুচরন বিশ্বাস, পাবনার কাদের মোল্লা, মালদার রফিক মণ্ডল জনপ্রিয় নেতা ছিলেন। বর্ধমানের কালনায় এই বিদ্রোহের নেতৃত্ব দিয়েছিলেন শ্যামল মণ্ডল; তিনি মৃত্তিকা নামে একটি পত্রিকা প্রকাশ করতেন এবং তাতে নীলকরদের অত্যাচার ও কৃষকদের দুরাবস্থার কথা জনসম্মুখে তুলে ধরেছিলেন। বিস্তীর্ণ এলাকা জুড়ে নীলকরদের ত্রাসের কারণ ছিলেন আরেক বিদ্রোহী বিশ্বনাথ সর্দার। তিনি একাধিক নীলকুঠি আক্রমণ করেছিলেন। নদীয়ার আসাননগরের কাছে তার ফাঁসি হয়। ঐতিহাসিক সুপ্রকাশ রায় বিশ্বনাথ সর্দারকে নীলবিদ্রোহের প্রথম শহীদ রূপে গণ্য করেছেন। যদিও ইংরেজরা নীলবিদ্রোহী বিশ্বনাথকে বিশে ডাকাত হিসেবে চিত্রায়িত করে।
ভারতে ব্রিটিশ শাসকদের উপর প্রভাব
ঐতিহাসিক যোগেশচন্দ্র বাগল এর বর্ণনা মতে কৃষকদের নীল বিদ্রোহের অহিংস আন্দোলন, সিপাহী বিদ্রোহের চেয়ে বেশি সফল হয়। বিদ্রোহের ঘটনার খবর ইংল্যান্ডে পৌঁছে যায়। এবং এটি নিয়ে পার্লামেন্টে প্রকাশিত হওয়ার দরুন চাঞ্চল্য সৃষ্টি হয়। ব্রিটিশ পার্লামেন্ট কৃষকদের দুরবস্থার বিষয় নিয়ে ইংরেজ শাসকদের কাছে কৈফিয়ত তলব করে এবং বিদ্রোহ ও অসন্তোষের কারণ অনুসন্ধানে একটি কমিটি গঠন করে। কমিটি সবকিছু তদন্ত করে নীল গাছের দাম বাড়িয়ে দেয় আর এতে লাভের পরিমাণ কমে গেলে নীলকররা কারখানাগুলো বিক্রয় করতে বাধ্য হয়। ১৮৯৫ খ্রিষ্টাব্দে নীলের উৎপাদন কমে যাওয়ায় নীলকররা এই ব্যবসা বন্ধ করে দেয়।
সাংস্কৃতিক প্রভাব
দীনবন্ধু মিত্র ১৮৫৯ সালে নীল বিদ্রোহ নিয়ে নীল দর্পণ নাটক রচনা করেন। মাইকেল মধুসূদন দত্ত এটি ইংরেজি ভাষায় অনুবাদ করেন এবং এটি প্রকাশ করেন রেভারেন্ড জেমস লং এটা ইংল্যান্ডে অনেক মনোযোগ আকৃষ্ট করে, যেখানে তাদের দেশের মানুষের বর্বরতার তারা স্তব্ধ হয়ে যায়। কিন্তু এদেশে ব্রিটিশ সরকার পরিহাসমূলক বিচারের মাধ্যমে রেভারেন্ড লং- কে কারাদন্ড ও জরিমানার শাস্তি দেয়া হয়। কালীপ্রসন্ন সিংহ তার জরিমানার টাকা পরিশোধ করেন।
কাতারি পাসপোর্ট
কাতারি পাসপোর্ট (جواز السفر القطري) হলো আন্তর্জাতিক ভ্রমণের জন্য কাতারের নাগরিকদের জারি করা একটি পাসপোর্ট নথি।
খামসিন
খামসিন (আরবি: خمسين), শুষ্ক, উষ্ণ ও ধুলিময় স্থানীয় একপ্রকার বায়ু প্রবাহ যা দক্ষিণ দিক থেকে উত্তর আফ্রিকা ও আরবের সামুদ্রিক জলবেষ্টিত উপদ্বীপ অঞ্চলের ওপর দিয়ে নিয়মিত প্রবাহিত হয়। এ ধুলিময় বায়ু প্রবাহটি মিশরে খামাসিন (خماسين) নামে পরিচিত। এ অঞ্চলের প্রায় একই ধরনের আরো দুটি বায়ু প্রবাহ হল, সিরোক্কো ও সাইমোম। আরবের লোকেরা খামসিন বালি ঝড়কে ফিফটি (পঞ্চাশ) নামে আখ্যায়িত করে থাকে কারণ এই বায়ুপ্রবাহ একবার শুরু হলে পঞ্চাশ দিন পর্যন্ত স্থায়ী হয়।
কারণ ও ইতিহাস
বায়ুর নিম্নচাপের ফলে সৃষ্ট খামসিন ফেব্রুয়ারি থেকে জুন পর্যন্ত পূর্ব দিক থেকে ভূমধ্যসাগরীয় অঞ্চলের দক্ষিণ অংশে অথবা উত্তর আফ্রিকা উপকূলের উপর দিয়ে প্রবাহিত হয়।
মিশরে সাধারণত এপ্রিলে খামসিন প্রবাহিত হয়। কিন্তু মাঝে মাঝে মার্চ ও মে মাসেও প্রবাহিত হয়ে খাকে, যা মরুভূমি থেকে ব্যাপক পরিমাণে বালি নিয়ে আসে। তখন এ বালি ঝড়টির গতি থাকে ঘণ্টায় ১৪০ কি.মি. ও প্রথম দুই ঘণ্টায়ই তাপমাত্রা ২০° সে. এ পৌঁছায় এবং বিরতিহীনভাবে প্রবাহিত হয়ে ৫০ দিন পর্যন্ত স্হায়ী হয়। এছাড়া কোন কোন সপ্তাহে একাধিকবার হয় এবং প্রতিবার মাত্র কয়েক ঘণ্টা করে স্থায়ী হয়, যদিও এমন ঘটনা বিরল। তবে মিশরে ১৯ শতকের এক গবেষণায় দেখা যায়, এই বায়ু প্রবাহের সময় মিশরের নিম্নাঞ্চলের তাপমাত্রা ৯৫° ফারনেহাইট ও উঁচু ভূমিতে ১০৫° ফারনেহাইট পর্যন্ত পৌঁছায়। এমন আবহাওয়ায় মানুষের বেঁচে থাকা ছিল অত্যন্ত কষ্টকর। এ কারণে সেই সময় মিশরে মহামারী হয়, তাতে মারা যায় অসংখ্য মানুষ। সাধারনত সেসময় বসন্তকালে এই মহামারী দেখা দিত। সে সময় খামাসিন নামে এক শাসক মিশর শাসন করত। কথিত আছে তার নামেই এই ঝড়ের নামকরণ করা হয়।
ফ্রান্সের সম্রাট নেপোলিয়ন বোনাপার্ট যখন মিসরে সমরাভিযান পরিচালনা করেন তখন ফ্রান্সের সৈন্যরা খামাসিন ধূলিঝড়ের কবলে পড়ে। স্থানীয়রা বিভিন্ন আশ্রয়কেন্দ্রে আশ্রয় নিতে পারলেও ফ্রান্সের সৈন্যরা ঝড়ের পূর্বাভাস জানতে পারে নি। যার ফলে ধূলি ঝড়ের কবলে পরে তাদের অনেকেরই চোখ নষ্ট হয়ে গিয়েছিল। দ্বিতীয় বিশ্বযুদ্ধের সময় জার্মানি ও তার সহযোগীরা যখন উত্তর আফ্রিকায় সমরাভিযান পরিচালনা করে তখন সৈন্যরা কয়েকবার যুদ্ধের ময়দান থেকে পিছু হঠতে বাধ্য হয় খামাসিনের কারণে। ঝড়ের ফলে যে ধূলোবালি বাতাসে প্রবাহিত হয়েছিল তাতে তাদের খাবার ও অন্যান্য রসদপত্র নষ্ট হয়ে গিয়েছিল। তাদের কম্পাসও ঠিকমত কাজ করছিল না।
ইসরাইলে ‘খামসিন’, ‘সারাভ’ (হিব্রু: חמסין‎) নামেও পরিচিত এবং বাইবেলে খামাসিনকে ‘রুয়া গাদাম’ (רוח קדים) বা ‘পূর্ব দিকের বায়ু প্রবাহ’ বলে ব্যাখ্যা করা হয়।
খামসিনের অন্যান্য ব্যবহার
250px|thumb|মিশরে ২০০৭ এর খামসিন
ম্যাথু ওয়েড
ম্যাথু স্কট ওয়েড (Matthew Scott Wade); (জন্ম: ২৬ ডিসেম্বর ১৯৮৭) হলেন একজন অস্ট্রেলিয়ান ক্রিকেটার, যিনি আন্তর্জাতিক ক্রিকেটের তিনটি ফরমেটে (টেস্ট, ওয়ানডে এবং টোয়েন্টি২০ ইন্টারন্যাশনাল) উইকেটরক্ষক হিসেবে অস্ট্রেলীয় জাতীয় দলের প্রতিনিধিত্ব করেছেন৷ সাম্প্রতিক বাংলাদেশ সফরে অ্যারন ফিঞ্চের অনুপস্থিতিতে অস্ট্রেলিয়া়ান টি-টোয়েন্টি দলের ক্যাপ্টেন্সি করবেন। তিনি ঘরোয়া প্রথম শ্রেণীর ক্রিকেট ও লিস্ট এ ক্রিকেট "ভিক্টোরিয়া বুশেরঞ্জার্স" দলের হয়ে খেলেন এবং ঘরোয়া টুয়েন্টি২০ ক্রিকেট মেলবোর্ন স্টার দলের হয়
প্রাথমিক জীবন
ওয়েড ১৯৮৭ সালে ২৬ ডিসেম্বর হোবার্টে জন্মগ্রহণ করেন। তিনি স্কট ওয়েড এর সন্তান যিনি ভিক্টোরিয়ান ফুটবল লীগে ফুটবল খেলেছেন।
ধামোর ইউনিয়ন
ধামোর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৯৪.৬৯ কিমি২ (৩৬.৫৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,০০০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
বাঘী
বাগী  হচ্ছে ২০১৬ সালে মুক্তিপ্রাপ্ত একটি ভারতীয় মার্শাল আর্ট-ধর্মী চলচ্চিত্র। চলচ্চিত্রটি নাদিয়াদয়াল গ্র্যান্ডসান এইন্টারটেইনমেন্ট ব্যানারে সাজিদ নাদিয়াদয়ালা প্রযোজনা করেছেন এবং সাব্বির খান পরিচালনা করেছেন। চলচ্চিত্রটির প্রধান ভূমিকায় অভিনয় করেছেন টাইগার শ্রফ এবং শ্রদ্ধা কাপুর।
কাহিনী
চলচ্চিত্র দিয়ে শুরু হয় মার্শাল আর্ট চ্যাম্পিয়ন রাঘব শেঠি ( সুধীর বাবু ) অপহরণ বিভাগ ( শ্রদ্ধা কাপুর) তার চলচ্চিত্রের সেট থেকে) হায়দ্রাবাদ এবং তার গ্রহণ ব্যাংকক । সিয়ার বাবা পিপি খুরানা ( সুনীল গ্রোভার ) সরকারী অফিসে এবং পুলিশে সাহায্যের জন্য যান তবে রাঘব প্রভাবশালী ব্যক্তি বলে কেউ তাদের সহায়তা করতে প্রস্তুত নয়। তারপরে খুরানা সিয়া প্রাক্তন প্রেমিক, রণভীর 'রনি' প্রতাপ সিং ( টাইগার শ্রফ ) এর দিকে ফিরে যান।
ফ্ল্যাশব্যাকে, রনি এবং সিয়া একটি ট্রেনে মিলিত হয়েছিল। রাঘব সিয়াকে ট্রেন স্টেশনে দেখে তার পছন্দ করতে শুরু করে। তিনি তার পুরুষদের তার সম্পর্কে তথ্য পেতে বলে। রনি কেরালার একটি নির্দিষ্ট গুরুস্বামীর মার্শাল আর্ট স্কুল পরিদর্শন করেছেন । গুরুস্বামীর কাছে একটি চিঠিতে রনির বাবা ব্যাখ্যা করেছেন যে রনি বাঘি (বিদ্রোহী), এবং রনিকে একটি ভাল মানুষ হিসাবে গড়ে তুলতে বলেছিলেন। রনি এবং সিয়া প্রেমে পড়ে, এবং সিয়া তাকে তার আংটি দেয় যা সে তার বাবার কাছ থেকে পেয়েছিল এবং সর্বদা তা রাখতে বলে। রাঘব খুরানার কাছ থেকে সিয়ার হাত চাইলো, আর রাঘব সিয়াকে কত টাকা দিচ্ছে দেখে লোভ পেয়ে এত খোয়া গেল। তিনি সিয়াকে রাঘবের হাতে সোপর্দ করতে রাজি হন কিন্তু যখন তিনি দেখেন যে রনির সিয়ার আংটি রয়েছে তখন তিনি বুঝতে পারেন যে তিনি রনির প্রেমে আছেন। তিনি রাঘবকে অবহিত করেন, যিনি রনিকে হত্যা করার সিদ্ধান্ত নেন।
রুনি রাঘবের লোকদের মারধর করে যখন তারা সাব্বুকে হ্যান্ডেল করে, একটি নিঃশব্দ ছোট ছেলে রনি তখন কেবল রাঘবকে পরে গ্রেফতার করার জন্য তার কাছাকাছি। গুরুস্বামী তার পুত্র রাঘবকে সিয়াকে অনুসরণ করা বন্ধ করার জন্য প্ররোচিত করার চেষ্টা করেছিলেন, তবে রাঘব তাকে মেরে ফেলে মেরে ফেলে এবং তাকে উপায় থেকে সরিয়ে নেওয়ার জন্য হত্যা করে। রনি গুরুস্বামীর মৃত্যুর কথা শুনে হৃদয়বিদারক, যেহেতু তিনি তাকে একজন পিতৃ ব্যক্তিত্ব হিসাবে দেখেছিলেন। খুরানা তারপরে সিয়া এবং রনিকে আলাদা করার জন্য একটি ভুল বোঝাবুঝি তৈরি করে, যা কাজ করে এবং দুটি অংশে।
বর্তমানে, রনি ব্যাংককে পৌঁছে রাঘবের ফাইট ক্লাবটি ঘুরে দেখেন, রাঘবের দৃষ্টি আকর্ষণ করার জন্য সেখানকার সবচেয়ে শক্তিশালী যোদ্ধাকে মারধর করেন। পরের দিন, রনি রাঘবের ডান হাতের লোক বিজুর বাড়িতে বন্দুকের পয়েন্টে বিজুর স্ত্রীকে হুমকি দেয়, তাকে সিয়ার অবস্থান প্রকাশ করতে বাধ্য করে। তিনি হাসপাতালে ছিলেন তা জানতে পেরে রনি সিয়াকে বাঁচায় এবং ডাক্তার ও নার্সের ছদ্মবেশে দুজনের নিচে তার সাথে পালিয়ে যায়। দু'জনেই ভারতে ফেরার পথে একটি দ্বীপে এসে থামেন , যেখানে রনি এখনও তার আংটি পরেছেন দেখে সিয়া তার বাবার প্রতারণা আবিষ্কার করে। দম্পতি মিটমাট করলেও রাঘব ও তার লোকেরা তাদের আক্রমণ করে। বিজু রনিকে গুলি করে মারল, যিনি একটি ঝিলে পড়েছিলেন।
রাঘব সিয়াকে নিজের জায়গায় ফিরিয়ে নিয়ে যায়। তারপরেই প্রকাশ পায় যে রনি বেঁচে আছেন। দেখা যাচ্ছে যে রনির আগে স্ত্রীর জীবনকে বাঁচিয়ে রেখেছিল বলে বিজু তার বন্দুকের ফাঁকা গুলি ব্যবহার করেছিল। রাঘব বিজুকে মেরে ফেলেন যখন বিজু বলে যে সে রনিকে সঠিক বলে বিশ্বাস করে।
রনি রাঘবের ভবনে ঝড় তুলে এককভাবে রাঘবের চাকরিতে নিযুক্ত সমস্ত খুনি ও তরোয়ালদলকে লড়াই করে। তিনি রাঘবকে পৌঁছেছিলেন, যিনি প্রথমে তাকে পরাশক্তি করেছিলেন, কিন্তু যখন রাঘব প্রকাশ করেন যে তিনিই ছিলেন গুরুস্বামীকে খুন করেছিলেন, তখন রনি রাগান্বিত হন এবং রাঘবকে হত্যা করার জন্য গুরুস্বামীর স্বাক্ষর পদক্ষেপ ব্যবহার করেন। শেষ অবধি, রনি, এখন সুখের সাথে সিয়া সহ একসাথে, গুরুস্বামীর স্কুলে নতুন শিক্ষক হয়ে ওঠে, যেখানে এখন গুরুস্বামীর একটি মূর্তি দাঁড়িয়ে আছে।
হারুন অর রশিদ
হারুন অর রশিদ নামটি নিচের ব্যক্তিবর্গকে নির্দেশ করতে পারে:
আলী আশরাফ (বীর বিক্রম)
শহীদ আলী আশরাফ (জন্ম: অজানা - মৃত্যুঃ ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ আলী আশরাফের জন্ম কুমিল্লা জেলার নাঙ্গলকোট উপজেলার বেরি গ্রামে। তার বাবার নাম নোয়াব মিয়া এবং মায়ের নাম হাজেরা খাতুন। তার স্ত্রীর নাম হাফিজা বেগম। তাঁদের এক ছেলে। তার আরেক ভাই সিরাজুল ইসলামও মুক্তিযুদ্ধে শহীদ হন। তিনি মুক্তিযোদ্ধাদের ইনফরমার ছিলেন।
কর্মজীবন
শহীদ আলী আশরাফ চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালের ২৫ মার্চ তার ইউনিট মোতায়েন ছিল ব্রাহ্মণবাড়িয়ায়। তিনি গাড়িচালক ছিলেন। ২৭ মার্চ শাফায়াত জামিলের (বীর বিক্রম) নেতৃত্বে ঝাঁপিয়ে পড়েন যুদ্ধে। প্রতিরোধযুদ্ধ শেষে ২ নম্বর সেক্টরের নির্ভয়পুর সাবসেক্টরে যুদ্ধ করেন।
মুক্তিযুদ্ধে ভূমিকা
১৯৭১ সালে কুমিল্লা জেলার সদর উপজেলার অন্তর্গত কংসতলা এলাকায় ছিলো পাকিস্তান সেনাবাহিনীর একটি ঘাঁটি। এখানে অবস্থানরত পাকিস্তানি সেনারা ওই এলাকায় নিয়মিত টহল দিত। এ কারণে কুমিল্লার দক্ষিণে গেরিলা মুক্তিযোদ্ধাদের কার্যক্রম আগস্ট-সেপ্টেম্বর মাসে সীমিত হয়ে পড়ে। এই এলাকা ছিল মুক্তিবাহিনীর ২ নম্বর সেক্টরের নির্ভয়পুর সাবসেক্টরের অধীন। সেপ্টেম্বর মাসের শেষে এই সাবসেক্টরের ৫০ জন মুক্তিযোদ্ধার একটি দল কংসতলায় আকস্মিক আক্রমণ চালায়। মুক্তিযোদ্ধাদের এই দলে ছিলেন আলী আশরাফ। তারা ছিলেন নিয়মিত মুক্তিবাহিনীর সদস্য। এই আক্রমণে নেতৃত্ব দেন মেহবুবুর রহমান (বীর উত্তম)। আক্রমণ করার আগে তিনি তথ্যানুসন্ধান করেন। এরপর আলী আশরাফসহ মুক্তিযোদ্ধারা ৩০ সেপ্টেম্বর দিবাগত রাত একটায় ওই ঘাঁটিতে অণুপ্রবেশ করে আক্রমণ চালান। তিন ঘণ্টার যুদ্ধে পাকিস্তানি সেনারা চরম ক্ষতির মুখে পড়ে। ১৬ জন পাকিস্তানি সেনা ও রাজাকার নিহত হয় এবং আটজন আহত হয়। এই যুদ্ধে পাকিস্তানি সেনারা খুবই বিপর্যস্ত হয়ে পড়ে। পরে তারা সেখানকার অবস্থান পরিত্যাগ করে কুমিল্লায় চলে যেতে বাধ্য হয়। সেদিন আলী আশরাফ ও তার কয়েকজন সহযোদ্ধা যথেষ্ট সাহস ও শৌর্য প্রদর্শন করেন। মূলত তাঁদের বীরত্বেই পাকিস্তানি সেনাদের ব্যাপক ক্ষতি হয়। কয়েক দিন পর লেফটেন্যান্ট মেহবুবুর রহমানের নেতৃতে আলী আশরাফরা চৌদ্দগ্রাম উপজেলার পিপুলিয়া বাজারের কাছে লালমাই-সোনাগাজী সড়কে একটি সেতু বিস্ফোরক দিয়ে উড়িয়ে দেন। পাকিস্তানিরা ভারী যানবাহন চলাচলের জন্য ওই সড়ক পুনর্নির্মাণের চেষ্টা করছিল। এর পর পাকিস্তানিরা রাস্তা মেরামতের কাজ বন্ধ করে দেয়। মিয়াবাজারে ছিল পাকিস্তান সেনাবাহিনীর একটি ঘাঁটি। অক্টোবর মাসের মাঝামাঝি আলী আশরাফরা সেখানে আক্রমণ করেন। এতে পাকিস্তানি সেনাদের ব্যাপক ক্ষয়ক্ষতি হয়। এরপর ১০ নভেম্বর পিপুলিয়া-হাজতখোলায় পাকিস্তান সেনাবাহিনীর একটি টহলদলকে তারা অ্যামবুশ করেন। পাকিস্তান সেনাবাহিনীর এই টহলদলটি ছিল বেশ বড়। তারা পাল্টা আক্রমণ করে। মুখোমুখি যুদ্ধের একপর্যায়ে তাঁদের দলনেতা লেফটেন্যান্ট মেহবুবুর রহমান পাকিস্তানি সেনাদের ঘেরাওয়ে পড়ে জীবন-মৃত্যুর সন্ধিক্ষণে পড়েন। দলনেতার জীবন বাঁচাতে আলী আশরাফ ও তার কয়েকজন সহযোদ্ধা তখন নিজেদের জীবনের মায়া ত্যাগ করে ঝাঁপিয়ে পড়েন পাকিস্তান সেনাবাহিনীর ওপর। তাঁদের ঝটিকা আক্রমণে পাকিস্তানি সেনারা ছত্রভঙ্গ হয়ে পড়ে। এই সুযোগে লেফটেন্যান্ট মেহবুবুর রহমান নিরাপদ স্থানে যেতে সক্ষম হন। কিন্তু আলী আশরাফ পাকিস্তানিদের পাল্টা গুলিবর্ষণে মারাত্মক আহত হয়ে লুটিয়ে পড়েন মাটিতে। সঙ্গে সঙ্গে নিভে যায় তার জীবনপ্রদীপ। শহীদ হন তিনি। যুদ্ধ শেষে শহীদ আলী আশরাফের মরদেহ তার সহযোদ্ধারা উদ্ধার করেন। পরে তাকে সমাহিত করেন বসন্তপুরে। তার সমাধি সেখানে সংরক্ষিত।
সাইপ্রাস ব্রান্ডি
সাইপ্রাস ব্র্যান্ডি বলতে ভূমধ্যসাগরের দ্বীপ সাইপ্রাসে তৈরী বিভিন্ন ধরনের ব্রান্ডিগুলোকে বোঝায় ।
ইতিহাস
সাইপ্রাসে ব্র্যান্ডির উৎপাদন ১৮৭১ সালে শুরু হয় ইটকো (দ্বীপে প্রাচীনতম মদ্যপ্রস্তুতকারী)-দের দ্বারা কগনেক থেকে পট স্টিল আমদানি করনের মাধ্যমে। তথ্যটি ১৮৬৮ সালে ইংরেজ অনুসন্ধানকারী স্যামুয়েল বেকার কর্তৃক উৎঘাটিত। তথ্যে বলা হয় একা লিমাসল জেলায় উৎপাদিত "স্থানীয় ব্র্যান্ডি" এর পরিমাণ ছিল ৪৬৭,৭১১ ওকেস ।
বিশিষ্ট বৈশিষ্ট্য
'সাইপ্রাস ব্র্যান্ডি' স্থানীয় এবং কয়েক ডজন সংস্থা এটিকে জনপ্রিয় করে তোলে (বেশিরভাগ লিমাসল জেলায়) বর্তমানে এটাকে চোলাই করা হয়। এটি অন্যান্য ইউরোপীয় জাতগুলির থেকে পৃথক যে এটির অ্যালকোহল ঘনত্ব ৩২%, যদিও কিছু শক্তিশালী রয়েছে যেমন কেও ফাইভ কিংস ৪০%। বেশিরভাগ জাতের একটি স্বতন্ত্র মিষ্টি রেশ থাকে।
উৎপাদন পদ্ধতি
সাইপ্রাস ব্র্যান্ডি সাধারণত ওক ব্যারেলে সিনিস্টেরি ভিত্তিক সাদা ওয়াইনগুলির দ্বৈত পাতন দ্বারা পাকিয়ে উৎপাদিত হয়।
মিশ্র পানীয়গুলিতে ব্যবহার করুন
সাইপ্রাস ব্র্যান্ডি স্থানীয়ভাবে উৎপাদিত লেবু স্বাদযুক্ত ব্র্যান্ডি স্যুর ককটেলের ভিত্তি তৈরি করে, যা সাইপ্রাসের জাতীয় পানীয় হিসাবে উল্লেখ করা হয়।
১৯১৯ ফার ইস্টার্ন গেমস
৪র্থ ফার ইস্টার্ন গেমস ম্যানিলা, ফিলিপাইনে মে ১৯১৯ সালে অনুষ্ঠিত হয়।
ক্রীড়াসমূহ
== পদক ==
আলী সিস্তানী
আয়াতুল্লাহ আল-উজমা সৈয়দ আলী আল-হোসাইনী আস-সিস্তানী (علي الحسيني السيستاني; ; জন্ম ৪ আগস্ট ১৯৩০), যিনি সাধারণত আয়াতুল্লাহ সিস্তানী নামে পরিচিত, হলেন মুসলিম বিশ্বের অন্যতম প্রভাবশালী ইরাকি শিয়া মারজা। ইরানি বংশোদ্ভূত এই ধর্মগুরু মূলত ইরাকে বসবাস করেন। তাঁকে ইরাকি শিয়া মুসলমানদের প্রধান আধ্যাত্মিক নেতা এবং শিয়া ইসলামের অন্যতম প্রবীণ পণ্ডিত হিসাবে বিবেচনা করা হয়। ২০০৯ সাল থেকে তাঁকে বিশ্বের সবচেয়ে প্রভাবশালী ৫০০ জন মুসলিমের তালিকার শীর্ষ দশে স্থান দেওয়া হয়েছে। সাম্প্রতিক সংস্করণে উল্লেখিত আটজন মারজার মধ্যে তিনি একজন। ২০০৫ সালে সিস্তানীকে বিশ্বের শীর্ষ ১০০ বুদ্ধিজীবীর তালিকায় অন্তর্ভুক্ত করা হয়। শান্তিপ্রতিষ্ঠায় তাঁর প্রয়াসের জন্য ২০০৫ ও ২০১৪ সালে তিনি নোবেল পুরস্কারের জন্য মনোনীত হন।
অ-ইংরেজি
সিস্তানীর অফিসের তথ্যমতে তাঁর লেখা ৩২টি গ্রন্থ রয়েছে যেগুলো এখনও ইংরেজিতে অনুদিত হয়নি।
ব্যক্তিজীবন
আয়াতুল্লাহ সিস্তানীর স্ত্রী হলেন মুহাম্মদ হাসান আশ-শিরাজীর (মৃত্যু. ১৯৭২) কন্যা। তাঁর শ্বশুর ছিলেন মির্জা শিরাজীর নাতি। সিস্তানীর দুই পুত্র: মুহাম্মদ রিদা আস-সিস্তানী এবং মুহাম্মদ বাকির।
ফাইল ট্রান্সফার প্রোটোকল
ফাইল ট্রান্সফার প্রোটোকল (ইং: File Transfer Protocol) একটি স্ট্যান্ডার্ড যোগাযোগ প্রোটোকল যা কম্পিউটার নেটওয়ার্কে একটি সার্ভার থেকে ক্লায়েন্ট কম্পিউটারে ফাইল স্থানান্তরের জন্য ব্যবহৃত হয়। ক্লায়েন্ট এবং সার্ভারের মধ্যে পৃথক নিয়ন্ত্রণ এবং ডেটা সংযোগ ব্যবহার করে একটি ক্লায়েন্ট-সার্ভার মডেল আর্কিটেকচারের উপর এফটিপি নির্মিত হয়। এফটিপি ব্যবহারকারীরা একটি স্পষ্ট-পাঠ্য সাইন-ইন প্রোটোকল দিয়ে নিজেদের প্রমাণ করতে পারে, সাধারণত ব্যবহারকারীর নাম এবং পাসওয়ার্ড আকারে, তবে সার্ভারটি অনুমতি দেওয়ার জন্য কনফিগার করা হলে বেনামে সংযোগ করতে পারে। নিরাপদ ট্রান্সমিশনের জন্য যা ব্যবহারকারীর নাম এবং পাসওয়ার্ড সুরক্ষিত করে এবং বিষয়বস্তু এনক্রিপ্ট করে, এফটিপি প্রায়শই এসএসএল/টিএলএস (এফটিপিএস) দিয়ে সুরক্ষিত থাকে বা এসএসএইচ ফাইল ট্রান্সফার প্রোটোকল (এসএফটিপি) দিয়ে প্রতিস্থাপিত হয়।
প্রথম এফটিপি ক্লায়েন্ট অ্যাপ্লিকেশনগুলি অপারেটিং সিস্টেমের গ্রাফিকাল ব্যবহারকারী ইন্টারফেস হওয়ার আগে তৈরি করা কমান্ড-লাইন প্রোগ্রাম ছিল, এবং এখনও বেশিরভাগ উইন্ডোজ, ইউনিক্স এবং লিনাক্স অপারেটিং সিস্টেমের সাথে পাঠানো হয়।
জানুয়ারী ২০২১ সালে এফটিপি প্রোটোকলের জন্য সমর্থন গুগল ক্রোমে নিষ্ক্রিয় করা হয় (সংস্করণ ৮৮ হিসাবে), এবং ফায়ারফক্সে অক্ষম করা হয় (সংস্করণ ৮৮.০ হিসাবে)। জুলাই ২০২১ সালে ফায়ারফক্স ৯০ এফটিপি পুরোপুরি বাদ দেয়।
যোগাযোগ এবং ডেটা স্থানান্তর
এফটিপি সক্রিয় বা নিষ্ক্রিয় মোডে চলতে পারে, যা ডেটা সংযোগ কীভাবে প্রতিষ্ঠিত হয় তা নির্ধারণ করে।
সিউল সম্প্রচার সিস্টেম
সিউল সম্প্রচার সিস্টেম (Seoul Broadcasting System) বা এসবিএস (SBS) তাইয়ওং চ্যাবলের মালিকানাধীন একটি জাতীয় দক্ষিণ কোরীয় টেলিভিশন এবং রেডিও নেটওয়ার্ক সংস্থা। মার্চ ২০০০ সালে, সংস্থাটি সিউল সম্প্রচার সিস্টেম (서울방송) থেকে এর কর্পোরেট নাম পরিবর্তন করে আইনত এসবিএস হিসাবে পরিচিতি লাভ করে। এটি ২০০১ সাল থেকে এটিএসসি ফর্ম্যাটে ডিজিটাল টেরিস্ট্রিয়াল টেলিভিশন পরিষেবা এবং ২০০৫ সাল থেকে টি-ডিএমবি (ডিজিটাল মাল্টিমিডিয়া সম্প্রচার) পরিষেবা সরবরাহ করেছে। সংস্থার ফ্ল্যাগশিপ টেরিস্ট্রিয়াল টেলিভিশন স্টেশনটি ডিজিটাল এবং কেবলের জন্য চ্যানেল ৬।
সেমারিয়া
সেমারিয়া (Semaria) ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সেমারিয়া শহরের জনসংখ্যা হল ১২,৩২৫ জন। এর মধ্যে পুরুষ ৫৪% এবং নারী ৪৬%।
এই শহরের জনসংখ্যার ১৭% হল ৬ বছর বা তার কম বয়সী।
ডর্টমুন্ড
ডর্টমুন্ড (Düörpm ; Latin: Tremonia) হচ্ছে উত্তর রাইনে-ওয়েস্টপালিয়া রাজ্যের একটি স্বাধীন শহর।  শহরটি এ রাজ্যের মধ্যে অবস্থিত এবং এটিকে প্রশাসনিক,বাণিজ্যিক এবং সাংস্কৃতিক এলাকা হিসেবে বিবেচনা করা হয়। জনসংখ্যার দিকক থেকে এটি জার্মানির ৮ম বৃহত্তম শহর। জনসংখ্যা ও আয়তনের হিসেবে এটিকে বড় শহর হিসেবে বিবেচনা করা হয়। এটি ৮৮২ সালে প্রতিষ্ঠিত হয়। ১৩-১৪ শতকের মাঝামাঝিতে এটি রাইনের প্রধান শহর ছিলো।  ১৯৭০ এর সময়ে এটি ছিল জার্মানির সবচেয়ে গুরুত্বপূর্ণ কয়লা,লৌহ এবং বিয়ার এর ক্ষেত্র।
ডর্টমুন্ড জার্মানির বিখ্যাত সংস্কৃতিপূর্ন এবং শিক্ষা এলাকা। টেকনিক্যাল ইন্সটিটিউট অব ডর্টমুন্ড  এখানের একটি বিখ্যাত শিক্ষা প্রতিষ্ঠান। এখানে জার্মানির বিখ্যাত অনেক জাদুঘর রয়েছে।  অস্টওয়াল জাদুঘর ডর্টমুন্ডেরর বিখ্যাত একটি জাদুঘর।এখানের প্রাকৃতিক সৌন্দর্য বৈচিত্র্যপূর্ণ। অধিকাংশ এলাকায় মননোরম উদ্যান, জলজপথ, সবুজ ভূমি ইত্যাদি রয়েছে।
অবস্থান
ডর্টমুন্ড একটি স্বাধীন এলাকা এবং এটি রুহর এর বড় শহর। এমনকি এটি ইউরোপের বড় পৌর শহর গুলোর মধ্যে ও অন্যতম।
জলবায়ু
ডর্টমুন্ড জলবায়ু এলাকায় অবস্থিত। শীতে অপেক্ষাজনক বেশি ঠান্ডা, গ্রীষ্মে বেশি গরম নয়। বার্ষিক তাপমাত্রা  এর মধ্যে অবস্থান করে। বার্ষিক বৃষ্টিপাতের পরিমান ।
আলেকজান্দ্রা টেলর
আলেকজান্দ্রা টেলর হলেন একজন ব্রিটিশ মডেল এবং অভিনেত্রী, যিনি মূলত পশ্চিমবঙ্গের বাংলা চলচ্চিত্রে অভিনয় করে থাকেন। তিনি ওগো বিদেশিনী (২০২২) চলচ্চিত্রের জন্য পরিচিত।
ওরাল কসাক সৈনিক
ইউরাল কসাক উপদল হলো ইউরাল কসাকদের একটি ইউরেশীয় উপগোত্র, যারা ইউরাল নদীর তীর বরাবর বসতি স্থাপন করে। এদের বিকল্প নাম ইয়াইক কসাক নদীর পুরনো নাম অনুসারে এসেছে।
এছাড়া এই দলের অন্যান্য পরিচিত নাম:
ইতিহাস
থাম্ব|[[ওরেনবার্গ কসাক|ওরেনবার্গ কসাকের একটি দল, ১৯১২। ওরেনাবার্গ কসাকেরা সাকমারা বসতিতে ইউরাল কসাকদের বংশধর। ইয়িক কসাকদের দ্বারা ওরেনাবার্গের প্রতিষ্ঠার পূর্বে সাকমারা বসতি গড়ে গড়ে ওঠে।]] ইয়িক (ইউরাল) কসাকেরা প্রাথমিকভাবে রুশভাষী এবং জাতিতাত্ত্বিকভাবে তাদের রুশদের বংশধর বলে দাবি করলেও তাতারদের সাথেও এদের সম্পর্ক রয়েছে। পিটার রিচকোভের মতে কিছু তাতার, যারা নিজেদের বুলগেরীয় খাজার বলে দাবি করে, এবং এই তাতার ও রুশ জাতিসহ প্রথম ইয়িক কসাকেরা ১৪শ শতাব্দীর শেষভাগ থেকে বিরাজমান ছিল। এই তাতারেরা খুব সম্ভবত শুভাশ বা মিশারি (রুশ ভাষায় মেশেরা এবং তাতার ভাষায় মিশার) জাতির অংশ হয়ে থাকতে পারে। শেষোক্ত জাতির মধ্যে শুধু মুসলিম এবং ইহুদিই ছিল না, বরং খ্রিষ্টানরাও ছিল, যারা রুশদের সাথে তাদের মিশতে সহায়তা করেছিল। ডন হিসেবেও মেশেরা জাতি গুরুত্বপূর্ণ। পুশকিনের মতে, পরবর্তীতে বিপুল সংখ্যক নোগাই ইয়িক কসাকদের সাথে যোগ দেয়। ১৫৭৭ খ্রিষ্টাব্দে কাজান থেকে অ্যাস্ট্রাখান পর্যন্ত ভল্গা অধিগ্রহণের কুড়ি বছর পর মস্কো ভল্গা অঞ্চলে জলদস্যু হটানোর জন্য সৈন্যবাহিনী প্রেরণ করে (যার অংশ ছিল এরমাক)। ফলে এদের কিছু দক্ষিণ-পূর্বে ইউরাল নদীর দিকে পলায়ন করে এবং ইয়িক কসাকদের অন্তর্ভুক্ত হয়ে যায়। ১৫৮০ খ্রিষ্টাব্দে এরা একত্রে সরাইচিক দখল করে। ১৫৮১ সাল নাগাদ তারা মস্কোর হয়ে যুদ্ধে শামিল হয় এবং পরবর্তী শতকের কোনো এক সময়ে তাদের আনুষ্ঠানিক স্বীকৃতি দেওয়া হয়। ১৭১৭ খ্রিষ্টাব্দে আলেকজান্ডার বেকোভিভ-চেরকাসস্কির খিভা অভিযানের সময় এদের ১,৫০০ লোক প্রাণ হারায়। ১৭২৩ খ্রিষ্টাব্দের একটি শুমারী অনুযায়ী এদের ৩,১৯৬ জন সামরিক বাহিনীর জন্য উপযোগী ছিল।
১৭৭৪-১৭৭৪ খ্রিষ্টাব্দে বিদ্রোহের সময় ইয়িক কসাকেরা ইয়েমেলিয়ান পুগাচেভের প্রধান শক্তি ছিল। এদের প্রধান জীবিকা ছিল মৎস্যশিকার এবং খাজনা আদায়, যা কসাক এবং রাজপরিবারের সংঘর্ষের অন্যতম প্রধান কারণ ছিল। ফলশ্রুতিতে ১৭৭২ খ্রিষ্টাব্দে একটি বিদ্রোহ জেগে ওঠে, যার ফলে জেনারেল ভন ট্রবেনবার্গ নিহত হন। ট্রবেনবার্গ কসাকদের সমস্যা ও অভিযোগ পর্যবেক্ষণ ও নিষ্পত্তির দায়িত্বে নিয়োজিত একটি কমিশনের নেতৃত্ব দিচ্ছিলেন, কিন্তু তার ব্যবহার সাধারণ কসাকদের ক্ষিপ্ত করে। প্রতিশোধ নিতে এদের বেশকিছু লোক আটক হয়, মৃত্যুদণ্ড পায় এবং নির্বাসিত হয়। পুগাচেভ এই সময়ে আবির্ভূত হয়ে এদের বিদ্রোহে শামিল করতে সক্ষম হয়।
বিদ্রোহের পর ইউরালের পুনর্নামকরণ করা হলে ইউরাল আবাসের নামে ইয়িক কসাকদের জাতির নাম পালটে যায়।
ইউরাল রেজিমেন্ট পরবর্তীতে সুভোরভের ইতালি ও সুইস অভিযান, ১৮১২ খ্রিষ্টাব্দের দেশপ্রেমিক মহাযুদ্ধ, রুশ-তুরস্ক যুদ্ধ, ১৮৩০ খ্রিষ্টাব্দের নভেম্বর গণঅভ্যুত্থান এবং ক্রিমিয়ার যুদ্ধে অংশ নেয়। এছাড়াও ১৮৭০ এর দশকে রাশিয়ার তুর্কিস্তান আক্রমণেও এরা গুরুত্বপূর্ণ ভূমিকা রাখে।
১৯১৯–১৯২০ খ্রিষ্টাব্দের ইউরাল-গুতইয়েভ অভিযানে তুর্কিস্তান ফ্রন্ট বলশেভিকদের বিরুদ্ধে বিদ্রোহকারী ইউরাল বাহিনীকে পরাজিত করে। ইউরাল বাহিনী ইউরাল কসাক এবং অন্যান্য জাতি নিয়ে গঠিত হয়েছিল। ১৯২০ খ্রিষ্টান্দের শীতকালে ইউরাল কসাক ও তাদের পরিবারের প্রায় ১৫,০০০ সদস্য কাস্পিয়ান সাগরের পূর্বতট ধরে দক্ষিণে আলেকজান্দ্রোভস্ক দুর্গের দিকে যাত্রা করে। ১৯২০ খ্রিষ্টাব্দের জুন মাসে এদের মাত্র কয়েক শত লোক পারস্যে পৌঁছাতে সক্ষম হয়।
প্রভেদ
ইউরাল আবাসনের বৈশিষ্ট্যসূচক রং হলো ক্রিমসন/লাল, যা স্টিপ কসাকদের মতো ঢিলাঢালা নীল আড়াআড়ি দাগকাটা পায়জামাবিশিষ্ট উর্দির সাথে টুপির ব্যান্ড, এপোলেটে ব্যবহার করা হয়। আলাদা রেজিমেন্ট কাঁধের হলুদ বর্ণের সংখ্যার ব্যবহার দ্বারা পৃথক করা যায়। ক্রিমসন রঙের কাপড়ের সাথে কখনো উঁচু পশমী টুপি পরিধান করা হতো। ইউরাল কিংবা অন্যান্য কসাক জাতি কখনোই স্পার পরিধান করতো না। ১৯০৭ খ্রিষ্টাব্দের পর মাঠপর্যায়ে নীলচে ধূসর পায়জামার সাথে খাকি ধূসর রঙের জ্যাকেট যুক্ত হয়। তার ওপর প্রথম বিশ্বযুদ্ধের সময় শান্তিকালীন পোশাক হিসেবে ক্রিমসন/লাল আড়াআড়ি দাগকাটা ফোলা পায়জামার সাথে অ্যাস্ট্রাখান টুপি বজায় থাকে।
মরিয়ম বেহনাম
মরিয়ম বেহনাম (, ২৫ ফেব্রুয়ারি ১৯২১ - ৪ ডিসেম্বর ২০১৪) একজন ইরানি বংশোদ্ভূত এমিরতি লেখক, কূটনীতিক ও নারী অধিকার কর্মী। উচ্চ বিদ্যালয় থেকে স্নাতক এবং পাকিস্তানে শিক্ষক হিসেবে কর্মজীবন শুরু করার পর, তিনি ইরানে ফিরে আসেন এবং প্রথমে তেহরানে ও পরে বন্দর আব্বাসে সামাজিক উন্নতি প্রকল্পে কাজ শুরু করেন। ১৯৬০-এর দশকে, তিনি পাকিস্তানে ফিরে আসেন এবং সাংস্কৃতিক সংযুক্তি হিসেবে আট বছর ধরে সাংস্কৃতিক কেন্দ্র, গ্রন্থাগার স্থাপন ও ইরানি সংস্কৃতির প্রচারের মাধ্যমে  কাজ করেন। ১৯৬৫ সালের ভারত-পাকিস্তান যুদ্ধের সময়, যখন অন্য কূটনীতিকরা দেশ ছেড়ে পালিয়ে গিয়েছিলেন, তিনি দেশে থাকার জন্য এবং তার কাজ অব্যাহত রাখার জন্য ইরানি অর্ডার অফ দ্যা ক্রাউন এবং পাকিস্তানি সাহসের একটি সম্মাননা পেয়েছিলেন।১৯৭২ সালে ইরানে ফিরে, তিনি সিস্তান ও বালুচিস্তান প্রদেশের শিল্প ও সংস্কৃতি মন্ত্রকের সাথে কাজ করেন এবং পরে হরমোজগান প্রদেশে এলাকার সাংস্কৃতিক ঐতিহ্য সংরক্ষণ ও প্রচারের জন্য উন্নয়নমূলক কর্মসূচি গড়ে তোলেন।
মরিয়ম বিপ্লবের সময় ১৯৭৮ সালে ইরান থেকে পালিয়ে দুবাইতে স্থায়ী হন। তিনি একটি সংবাদপত্র লেখক হিসাবে কাজ করেন এবং তারপরে চারুকলা উন্নীত করার জন্য সাংস্কৃতিক পত্রিকা আল জুমার সহ-প্রতিষ্ঠা করেন। তিনি মহিলা সংস্থায় যোগদান করেন এবং নারীদের উন্নত অধিকারের পক্ষে ওকালতি করেন এবং ঐতিহ্যবাহী কারুশিল্প সংরক্ষণের জন্য প্রশিক্ষণ কর্মসূচিকে উস্কে দিতে সাহায্য করেন। ১৯৯০-এর দশকের শুরু থেকে, তিনি বেশ কয়েকটি উপন্যাস ও একটি আত্মজীবনী, পাশাপাশি কবিতা প্রকাশ করেছিলেন। তিনি ২০১০ সালে এমিরেটস ওম্যান অফ দ্য ইয়ার হিসেবে সম্মানিত হন।
জীবনের প্রথমার্ধ
মরিয়ম বেহনাম ১৯২১ সালের ২৫ ফেব্রুয়ারি ইরানের হরমোজগান প্রদেশের বান্দর লেঙ্গেহে হাফসা আব্বাস ও আবদুল ওয়াহিদ বেহনামের ঘরে জন্মগ্রহণ করেন। তার ধনী পরিবার মুক্তার ব্যবসার সাথে জড়িত ছিল  এবং "বোম্বাই, বাহরাইন, দুবাই, করাচি ও প্যারিস"-এ মালিকানাধীন বাড়ি ছিল।  একই বছর ভূমিকম্প তার জন্মস্থানে আঘাত হানে এবং তার একটি শক্তিশালী ব্যক্তিত্বের কারণে, তাকে  "জেলজেলাহ বিবি" (ছোট ভূমিকম্প) ডাকনাম দেওয়া হয়েছিল।  তার মা মারা যান, যখন তিনি দশ বছর বয়স বয়সী এবং তাকে তার পাঁচজন বেঁচে থাকা ভাইবোন সহ তার ঠাকুমা মোনখালি আব্বাসের নিকট বেড়ে ওঠেন। তার পরিবারের ইচ্ছার বিরুদ্ধে, যিনি মেয়েদের শিক্ষিত হওয়ার কোনো কারণ দেখেননি, তিনি সরকারি বিদ্যালয়ে যাওয়ার জন্য চাপ দেন এবং অবশেষে করাচির জুফেল হার্স্ট হাই স্কুলে পড়ার অনুমতি পান।
মির্জাপুর ইউনিয়ন, আটোয়ারী
মির্জাপুর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৯৬.৭৬ কিমি২ (৩৭.৩৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৪৬৫ জন। ইউনিয়নটিতে মোট গ্রামের সংখ্যা ৩৬টি ও মৌজার সংখ্যা ১২টি।
নোয়াখালী-৬
নোয়াখালী-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৭৩নং আসন।
সীমানা
নোয়াখালী-৬ আসনটি নোয়াখালী জেলার হাতিয়া উপজেলা নিয়ে গঠিত।
আর৫৬০ (বাংলাদেশ)
thumb|right|তিস্তা ব্যারেজের নিকটে আর৫৬০ আঞ্চলিক সড়ক ৫৬০ বা আর৫৬০ হল বাংলাদেশের একটি আঞ্চলিক সড়ক। এটি রংপুর বিভাগের রংপুর, নীলফামারী, লালমনিরহাট - এই তিন জেলায় অবস্থিত দক্ষিণ-উত্তরগামী একটি আঞ্চলিক মহাসড়ক। এ রাস্তাটি এন৫-এর সাথে এন৫০৯-কে সংযুক্ত করে পাটগ্রাম স্থলবন্দরের সাথে রংপুরের দূরত্ব কমিয়েছে। রাস্তাটি এন৫ থেকে তিস্তা ব্যারেজ পর্যন্ত ৪৯.১৩ কিলোমিটার এবং সেখান থেকে এন৫০৯ পর্যন্ত ৮ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০৯ সালে রাস্তাটি আঞ্চলিক মহাসড়ক হিসাবে নকশা করা হয়।
প্রধান সংযোগস্থলসমূহ
সম্পূর্ণ রাস্তাটি রংপুর, নীলফামারী ও লালমনিরহাট জেলাতে অবস্থিত।
জেরুসালেম অবরোধ (১০৯৯)
জেরুসালেম অবরোধ (حصار القدس) ৭ থেকে ১৫ জুলাই, ১০৯৯ সালে প্রথম ক্রুসেডের সময় ঘটে। প্রথম ক্রুসেডের সমাপ্তি হয় ক্রুসেডাররা ফাতেমীয় খিলাফত থেকে জেরুসালেম জয় করা এবং জেরুসালেম রাজত্বের ভিত্তি স্থাপন করার মাধ্যমে।
ইতিহাস
সফলভাবে আন্তিখিয়ায় অবরোধের পর জুন ১০৯৮ সালে ক্রুসেডাররা বছরের বাকী সময়ের জন্য অই এলাকাতেই অবস্থান করে। পাপেল লেজেট আদহেমার অব লে পাই মারা যান এবং টরেন্টোর বোহেমোন্ডো আন্তিখিয়ায় তার বলে দাবী করেন। বোল্ডউইন অব বুলুয়িন এডেসাতে অবস্থান করেন এবং ১০৯৮ এর শুরুর দিকে দখল করেছিলেন। অধিপতিদের মধ্যে পরবর্তীতে কি করতে হবে তা নিয়ে কলহ শুরু হয়; টুলুজের রেমন্ড এতে অসন্তুষ্ট হয়ে আন্তিখিয়ায় ত্যাগ করেন এবং মারাত আল নুমানের দুর্গ অধিকার করতে মারাত অবরোধে রওনা হয়। অই বছরের শেষের দিকে, গৌন নাইট ও পদাতিক সৈন্যদের হুমকি দেয়া হচ্ছিলো যে, তাদের ছাড়াই জেরুসালেমের উদ্দেশ্যে যাত্রা করা হবে। ১৩ জানুয়ারি ১০৯৯ সালে রেয়মন্ড ভূমধ্য উপকূল দিয়ে দক্ষিণে মার্চ করা শুরু করেন, সাথে ছিলেন নরমান্ডির রবার্ট এবং বোহেমন্ডের ভাতিজা ট্যানক্রেড।
left|thumb|তেরো শতকের ক্ষুদ্র চিত্রে জেরুসালেম অবরোধ যাওয়ার পথে ক্রুসেডাররা আরকা ঘেরাও করে, কিন্তু তারা ধরতে ব্যর্থ হয় এবং ১৩ মে অবরোধ বর্জন করে। ফাতিমদ ক্রুসেডাররা যাতে জেরুসালেমের দিকে আর না আগায় এ শর্তে শান্তি চুক্তি করতে চেয়েছিলেন, কিন্তু তা উপেক্ষা করা হয়। ফাতিমদ শানকর্তা ইফতিখার আদ-দৌলা ক্রুসেডারদের উদ্দেশ্য সম্পর্কে অবগত ছিলেন। তাই তিনি জেরুসালেমের সমস্ত খ্রিস্টান অধিবাসীদের বহিষ্কার করেন। জেরুসালেমের দিকে পুনরায় মার্চ করা শুরু করলে, তাদের বাধা দিতে কেউ এলো না।
অবরোধ
৭ জুন, ক্রুসেডাররা জেরুসালেম পৌঁছায়, যা সেলযুকদের কাছ থেকে ফাতিমদরা মাত্র একবছর পূর্বে পুনর্দখল করে। অনেক ক্রুসেডাররা তাদের এত ভ্রমণের পর গন্তব্যে পৌঁছে কাঁদতে শুরু করলো। আন্তিখিয়ায়র মত, ক্রুসেডাররা শহরটি অবরোধ করলো, যেখানে সম্ভবত ক্রুসেডাররা শহরের নাগরিকদের চেয়ে বেশি দুর্ভোগে ছিলো খাদ্য এবং জলের অভাবে। শহরটি অবরোধের জন্য উপযুক্ত ছিলো এবং ফাতিমদ শাসনকর্তা ইফতিখার আদ-দৌলা শহরের অধিকাংশ খ্রিস্টানদের বহিষ্কার করেন। আনুমানিক ৫,০০০ নাইটের মধ্যে শুধু মাত্র ১,৫০০ অবস্থান করেন, সাথে ১২,০০০ স্বাস্থ্যবাদন পদাতিক সৈন্যবাহিনী ( সম্ভবত ৩০,০০০ থেকে)।
অবরোধের প্রথম দিকে কিছু নিচু শ্রেণির নাইটরা দাবী করে অল্প কিছুদিন আগে জ্বরবিকারে মারা যাওয়া পেপাল লেজেট আদহেমার ক্রুসেডের জন্যে তাদের কাছে আসে। তারা দাবী করেন যে, এটি জেরিকো যুদ্ধের অনুরূপ হবে এবং সে তাদের শহরের দেয়ালের চারপাশে নগ্নপায়ে মার্চ করতে নির্দেশ দিয়েছে। ।ভজন গীত গায়তে গায়তে তারা কিছুদিনের জন্যে তাই করে। এরপর পিটার হারমিট যিহোশাফট উপত্যকায়, গেটসেমেনের বাগান, এবং জলপাই মাউন্টে ধর্মীয় উপদেশ সভার আয়োজন করে। অবরোধের জন্যে এখন সবাই প্রস্তুত।
গডফ্রে, ফ্ল্যান্ডার্সের রবার্ট, নরমান্ডির রবার্ট ( গডফ্রের সাথে যোগ যে রেয়মন্ডকে ত্যাগ করেছিলো) উত্তরের দেয়াল থেকে দক্ষিণের ডেভিড টাওয়ার পর্যন্ত ঘেরাও করে, যেখানে রেয়মন্ড তার ক্যাম্প ফেলে পশ্চিমের দিকে, ডেভিড টাওয়ার থেকে মাউন্ট জিওন পর্যন্ত। জুন ১৩-তে দেয়ালে প্রত্যাক্ষ হত্যাকাণ্ড একটি ব্যর্থ প্রচেষ্টা ছিলো। জল ও খাদ্য ব্যতীত, মানুষ ও প্রাণীসমূহ দ্রুত খাদ্যাভাবে ও তৃষ্ণায় মারা যাচ্ছিলো, এবং ক্রুসেডাররা বুঝে গিয়েছিলো সময় তাদের পক্ষে নেই।
চূড়ান্ত আক্রমণ
জেরুসালেমের দেওয়ালের উচ্চতা পরিমাপে ক্রুসেডারদের এ মুহূর্তে প্রয়োজন ছিলো মই ও অবরোধ টাওয়ার। মিশরীয় ফাতিমদ সৈন্যবাহিনী বৃক্ষের আশপাশের এলাকা মুক্ত করে নেয়। ক্রুসেডাররা লুণ্ঠনকারী দলকে সামারিয়াতে পাঠায় কাঠ ও অন্যান্য প্রয়োজনীয় উপাদানের জন্যে। তারা ৪০০ খণ্ড বৃক্ষের গুড়ি পায়, যা দুটো ৫০ ফুট অবরোধ টাওয়ার, একটি আঘাতক, এবং অনেকগুলো গুলতি নির্মানের জন্য যথেষ্ট। জিনিয়োজ জাহাজের একটি বহন পদাতিক ক্রুসেডারদের সাহায্যের জন্যে জাফাতে এসে পৌঁছায়। জিনিয়োজরা জাহাজগুলো নষ্ট করে কাঠ, রশি জোগাড় করে।
১৪ জুলাই রাতে, ক্রুসেডাররা দ্বিমুখী হত্যাকাণ্ড শুরু করে দেয়ালে। একটি টাওয়ার ছিলো দক্ষিণে এবং অন্যটি উত্তর-পশ্চিমে। মুসলমানরা জানতো যে, যদি কোন একটি অবরোধ টাওয়ার দেওয়ালের সাথে সংযোগ ঘটাতে পারে তাহলে জেরুসালেম ধ্বংস হয়ে যাবে। মুসলমান সৈন্যরা প্রথম অবরোধ টাওয়ারকে জ্বলন্ত তীর ও তেল পাত্র নিয়ে আক্রমণ করে যতক্ষণ না এটি আগুনে পুড়ে ছাই হয়ে যায়। তারপর শুধু মাত্র একটি অবরোধ টাওয়ার বাকী ছিলো, গডফ্রের অধীনে, উত্তর-পশ্চিমে। গডফ্রের টাওয়ারের দুঘণ্টা লেগেছিলো উত্তর-পশ্চিমের কোণার গেটের কাছে দেওয়ালের দূর্বল জায়গায় পৌঁছাতে। জেস্তার মতে, লেথালদে ও এঙ্গেলবার্ট ছিলো প্রথম দুজন যারা শহরে প্রবেশ করতে পারে, যাদের পরপর যায় গডফ্রে ও তার ভাই ইউস্টাস, ট্যানক্রেড এবং তাদের লোক। রেয়মন্ডের টাওয়ার প্রথম একটি পরিখার দ্বারা বাধাপ্রাপ্ত হয়, কিন্তু ততক্ষণে যেহেতু আরও ক্রুসেডার প্রবেশ করে গেট পাহাড়া দেওয়া মুসলিমরা পিছু হঁটে।
হত্যাকাণ্ড
অবরোধের পর শহরের অধিবাসীদের উপর নৃশংসতা মধ্যযুগে স্বাভাবিক ঘটনা থাকলেও, এ হত্যাকাণ্ড পূর্বের যেকোন মানদণ্ডকে অতিক্রম করে। ঐতিহাসিক মাইকেল হালের মতে এ নিধন শুধুমাত্র স্বাভাবিক হত্যাকাণ্ডের চেয়ে বেশি কিছু ছিলো, জেরুসালেমকে আবার তথাকথিত যথাযথ ক্রিস্টান শহরে পরিণত করাই ছিলো এ নৃশংসতার মূল কারণ।
মুসলমানগণ
অনেক মুসলমান আল-আকসা মসজিদ, ডোম অব দ্যা রক এবং টেম্পল মাউন্টে আশ্রয় গ্রহণ করেন। জেস্তা দাবী করেন যে ক্রুসেডরা সোলোমন টেম্পলেও মানুষ মারছিলো এবং এডেসার মতে নারী বা শিশু কেউই তাদের লোকদের হাত থেকে রক্ষা পাচ্ছিলো না। মুসলমান ঐতিহাসিক ইবনে  আল-আথির শহর দখল হওয়ার পর কিছু মুসলমান নিজেদের দাউদ মেহরাবের আবদ্ধ করে নেয় এবং কিছুদিনের জন্যে যুদ্ধ করতে থাকে। তারা আত্মসমর্পণের বদলে নিজেদের জীবন দিতেই প্রস্তুত ছিলো।
আধা-স্বয়ংক্রিয় পিস্তল
থাম্ব| টিটি পিস্তল ৮+১ শট ৭.৬২ × ২৫ মিমি টোকারেভ পিস্তল থাম্ব| ব্রাউনিং হাই-পাওয়ার ১৩+১ শট ৯×১৯ মিমি প্যারাবেলাম পিস্তল আধা-স্বয়ংক্রিয় পিস্তল হল এক ধরনের পুনরাবৃত্তিকারী একক-চেম্বার হাতবন্দুক (পিস্তল) যা স্বয়ংক্রিয়ভাবে পরবর্তী কার্তুজটিকে চেম্বারে (সেলফ-লোডিং) ঢোকানোর জন্য তার ক্রিয়াকে চক্রাকারে চালায়, কিন্তু প্রকৃতপক্ষে নিম্নলিখিত শটটি ডিসচার্জ করার জন্য ট্রিগারের ম্যানুয়াল অ্যাকচুয়েশন প্রয়োজন। ফলস্বরূপ, প্রতিবার ট্রিগার টানলে মাত্র এক রাউন্ড গোলাবারুদ গুলি বের হয়, কারণ পিস্তলের ট্রিগার ফায়ারিং পিন/স্ট্রাইকার থেকে ট্রিগার মেকানিজমকে সংযোগ বিচ্ছিন্ন করে দেয় যতক্ষণ না ট্রিগার রিলিজ হয় এবং রিসেট হয়।
আধা-স্বয়ংক্রিয় পিস্তল-এর প্রতিশব্দ হিসেবে ব্যবহৃত অতিরিক্ত শব্দগুলি হল স্ব-লোডিং পিস্তল, অটোপিস্তল, অটোলোডিং পিস্তল এবং স্বয়ংক্রিয় পিস্তল
আজারবাইজান–সুইজারল্যান্ড সম্পর্ক
আজারবাইজান–সুইজারল্যান্ড সম্পর্ক আজারবাইজান এবং সুইজারল্যান্ড এর মধ্যে দ্বিপাক্ষিক বৈদেশিক সম্পর্ককে নির্দেশ করে। আজারবাইজানের রাজধানী বাকু তে সুইজারল্যান্ডের এবং সুইজারল্যান্ডের রাজধানী বের্ন-এ আজারবাইজানের দূতাবাস রয়েছে। উভয় দেশই কাউন্সিল অব ইউরোপ এবং অর্গানাইজেশন ফর সিকিউরিটি অ্যান্ড কো-অপারেশন ইন ইউরোপ (ওএসসিই) এর পূর্ণ সদস্য।
অর্থনৈতিক সমন্বয়
১৯৯৮ সালের নভেম্বর মাসে, দুই দেশের প্রতিনিধিগণ আলোচনায় বসেন এবং দুই দেশের মধ্যকার অর্থনৈতিক সম্পর্ক উন্নয়ন ও সম্প্রসারণ এর সিদ্ধান্ত নেয়। এর সাথে সুইস সরকার আজারবাইজানকে ৫০ মিলিয়ন (৫ কোটি) মার্কিন ডলার এর ঋণ দিতেও রাজি হয়।
সুইজারল্যান্ড এর অর্থনৈতিক সম্পর্ক বিভাগ সচিবালয়ের মতে, অর্থনৈতিক উন্নয়ন সমন্বয়ের জন্য আজারবাইজানকে সুইজারল্যান্ড গুরুত্বপূর্ণ দেশ হিসেবে মনে করে। ২০০০ সালের অক্টোবর মাসে, বাকুতে, দুই দেশের সরকারের মাঝে বাণিজ্য ও অর্থনৈতিক সমন্বয়ের বিষয়ে একটি চুক্তি সাক্ষরিত হয়।
২০০৬ সালের ফেব্রুয়ারি মাসে, সুইজারল্যান্ডের পররাষ্ট্র মন্ত্রী, তার আজারবাইজান সফরের সময়, আজারবাইজানের রাষ্ট্রপতির সঙ্গে বৈঠক করেন। বৈঠকে, তারা দুজন, সুইজারল্যান্ড ও আজারবাইজানের মধ্যকার সম্পর্ক এবং এর উন্নয়নের গুরুত্বের ওপর জোর দেন। ঐ একই সফরের সময়, পররাষ্ট্রমন্ত্রী আজারবাইজানের সাথে আর্মেনিয়া এর দ্বন্দ্বের বিষয়টি তুলে ধরেন, যদিও তার সেই সফরের মূল কেন্দ্রবিন্দু ছিল অর্থনৈতিক সমন্বয়। এর ১ বছর পর, ২০০৭ সালের অক্টোবর মাসে, সুইজারল্যান্ডের শক্তি বিষয়ক মন্ত্রী আজারবাইজান সফরে যান এবং তার সেই সফরে দুই দেশের মাঝে শক্তি বিষয়ক একটি চুক্তি সাক্ষরিত হয়।
২০০৯ সালের মে মাসে, সুইজারল্যান্ডের পররাষ্ট্রমন্ত্রী আবার বাকু সফরে যান। সেই সফরে নিজেদের সম্পর্ক এবং এর আরও উন্নয়নের বিষয়ে জোর দেয়া হয়। সেই সময় আজারবাইজানের পররাষ্ট্রমন্ত্রী বলেন তার দেশ সুইজারল্যান্ডের সাথে সম্পর্ক উন্নয়নে, সমন্বয় বৃদ্ধির ব্যাপারটি অত্যন্ত গুরুত্বের সাথে দেখে। এর পাশাপাশি তিনি, দেশ দুটির সম্পর্কের আরও উন্নয়নের ব্যাপারে আশাবাদ ব্যাক্ত করেন।
ইউরোপীয় ইউনিয়ন
ইউরোপীয় ইউনিয়ন এবং আজারবাইজান এর মধ্যে সম্পর্ক উন্নয়নে সুইজারল্যান্ড এর গুরুত্বপূর্ণ ভূমিকা ছিল। এই ক্ষেত্রে, সুইস প্রতিনিধিরা, গুরুত্বপূর্ণ ভূমিকা রাখেন। তারা, ইউরোপে শক্তি নিরাপত্তা বজায় রাখার জন্য, ইউরোপীয় ইউনিয়ন এবং আজারবাইজানের মধ্যে সম্পর্ক থাকার গুরুত্ব তুলে ধরেন। এছাড়াও, বিভিন্ন পশ্চিমা দেশের সংগঠন, এবং প্রতিনিধিদের সাথে বৈঠকের জন্য আজারবাইজান, সুইজারল্যান্ডকে নিরপেক্ষ স্থান হিসেবে ব্যবহার করে।
হারুন অর রশিদ (ঢাকার রাজনীতিবিদ)
হারুন অর রশিদ বাংলাদেশের ঢাকা জেলার রাজনীতিবিদ যিনি ঢাকা-৮ আসনের সংসদ সদস্য ছিলেন।
প্রাথমিক জীবন
হারুন অর রশিদ ঢাকায় জন্মগ্রহণ করেন।
আতেঘে সেদিকি
জীবনী
আতেঘি সাদেকি ১৯৪৩ সালের ২ সেপ্টেম্বর ইরানের কাজভিনে জন্মগ্রহণ করেন। ১৯৫৮ সালে তিনি মোহাম্মদ আলী-রাজাইর সাথে বিবাহবন্ধনে আবদ্ধ হন।
হারুন অর রশিদ (ঢাকার রাজনীতিবিদ)
রাজনৈতিক জীবন
হারুন অর রশিদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন।
আতেঘে সেদিকি
জীবনী
আতেঘি সাদেকি ১৯৭৯ সালের ১ ফেব্রুয়ারি রুহুল্লাহ্‌ খামেনেইর স্বদেশ প্রত্যাবর্তনের সময় অভ্যর্থনা কমিটির সদস্য ছিলেন।
তার স্বামী মোহাম্মদ আলী রাজাই রাষ্ট্রপতি পদে অধিষ্ঠিত থাকাকালীন সময়ে ১৯৮১ সালের ৩০ অক্টোবর বোমা হামলায় নিহত হন। এরপর আতেঘে সেদিকি তেহরান, রে, শেমিনারাত ও এসলামশহর সংসদীয় এলাকা থেকে উপনির্বাচনে প্রতিদ্বন্দ্বিতা করেন। নির্বাচনে তিনি ১৮,৪২,৭৪৬ ভোট পেয়ে বিজয়ী হন। এরপর তিনি ১৯৮৪ ও ১৯৮৮ সালে দেশটির সাধারণ নির্বাচনে বিজয়ী হন। ১৯৯২ সালে তার মনোনয়নপত্র বাতিল করে দেয় দেশটির গার্ডিয়ান কাউন্সিল।
১৯২১ ফার ইস্টার্ন গেমস
৫ম ফার ইস্টার্ন গেমস সাংহাই, চীন প্রজাতন্ত্রে মে ১৯২১ সালে অনুষ্ঠিত হয়।
ক্রীড়াসমূহ
== পদক ==
বরাকোঠা ইউনিয়ন
বরাকোঠা বাংলাদেশের বরিশাল জেলার অন্তর্গত উজিরপুর উপজেলার একটি ইউনিয়ন।
আয়তন
বরাকোঠা ইউনিয়নের আয়তন ৫,৫৫৩ একর।
জনসংখ্যার উপাত্ত
২০১১ সালের আদমশুমারি অনুযায়ী বরাকোঠা ইউনিয়নের মোট জনসংখ্যা ২৬,১৩৬ জন। এর মধ্যে পুরুষ ১২,২৩৭ জন এবং মহিলা ১৩,৮৯৯ জন। মোট পরিবার ৬,১২০টি।
শিক্ষা
২০১১ সালের আদমশুমারি অনুযায়ী বরাকোঠা ইউনিয়নের সাক্ষরতার হার ৫৪.৫%।
সেন্দুওয়া
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০৯ মিটার (১৩৪১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সেন্দুওয়া শহরের জনসংখ্যা হল ৪৮,৯৪১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সেন্দুওয়া এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।